Úradný vestník L 358 , 31/12/1994 S. 0217 - 0218

Fínske špeciálne vydanie: Kapitola 11 Zväzok 39 S. 0217

Švédske špeciálne vydanie: Kapitola 11 Zväzok 39 S. 0217



Dohoda vo forme výmeny listov medzi Európskym spoločenstvom a Bulharskom o určitých dojednaniach o živom hovädzom dobytku A. List spoločenstva Vážený pane, mám tú česť odvolať sa na rozhovory o obchodných jednaniach týkajúcich sa určitých poľnohospodárskych produktov, vedených v rámci jednaní o Európskej dohode medzi spoločenstvom a Bulharskom. Potvrdzujem, že spoločenstvo prijme nevyhnutné opatrenia, aby umožnilo Bulharsku od nadobudnutia platnosti tejto dohody plný prístup k dovoznému režimu pre živý hovädzí dobytok, stanovenému v článku 13 nariadenia Rady (EHS) č. 805/68, a to za rovnakých podmienok ako Maďarsko, Poľsko a Československo. Pokiaľ by z predbežných odhadov vyplynulo, že dovozy do spoločenstva by mohli presiahnuť 425000 kusov dobytka a tým predstavovať riziko vážneho narušenia trhu spoločenstva s hovädzím a teľacím mäsom, spoločenstvo si vyhradzuje právo prijať vhodné riadiace opatrenia uvedené v nariadení Rady (EHS) č. 1157/92 a v európskych dohodách s Maďarskom, Poľskom a Československom bez toho, aby boli tým dotknuté akékoľvek iné práva priznané spoločenstvu touto dohodou. V tomto prípade musia byť dovozy živého hovädzieho dobytku, na ktoré sa nevzťahujú odhady uvedené v článku 13 nariadení Rady (EHS) č. 805/68, ani európske dohody, obmedzené na teľatá nepresahujúce živú hmotnosť 80 kilogramov. Bol by som Vám zaviazaný, keby ste mi oznámili súhlas Vašej vlády s uvedenými návrhmi. Prijmite prosím, vážený pane, výraz mojej najhlbšej úcty. Za spoločenstvo B. List Bulharska Vážený pane, mám tú česť potvrdiť príjem Vášho listu s dnešným dátumom, ktorý znie: "Mám tú česť odvolať sa na rozhovory o obchodných jednaniach týkajúcich sa určitých poľnohospodárskych produktov, vedených v rámci jednaní o Európskej dohode medzi spoločenstvom a Bulharskom. Potvrdzujem, že spoločenstvo prijme nevyhnutné opatrenia, aby umožnilo Bulharsku od nadobudnutia platnosti tejto dohody plný prístup k dovoznému režimu pre živý hovädzí dobytok, stanovenému v článku 13 nariadenia Rady (EHS) č. 805/68, a to za rovnakých podmienok ako Maďarsko, Poľsko a Československo. Pokiaľ by z predbežných odhadov vyplynulo, že dovozy do spoločenstva by mohli presiahnuť 425000 kusov dobytka a tým predstavovať riziko vážneho narušenia trhu spoločenstva s hovädzím a teľacím mäsom, spoločenstvo si vyhradzuje právo prijať vhodné riadiace opatrenia uvedené v nariadení Rady (EHS) č. 1157/92 a v európskych dohodách s Maďarskom, Poľskom a Československom bez toho, aby boli tým dotknuté akékoľvek iné práva priznané spoločenstvu touto dohodou. V tomto prípade musia byť dovozy živého hovädzieho dobytku, na ktoré sa nevzťahujú odhady uvedené v článku 13 nariadení Rady (EHS) č. 805/68, ani európske dohody, obmedzené na teľatá, nepresahujúce živú hmotnosť 80 kilogramov. Bol by som Vám zaviazaný, keby ste mi oznámili súhlas Vašej vlády s uvedenými návrhmi." Mám tú česť potvrdiť, že vláda Bulharska súhlasí s obsahom Vášho listu. Prijmite, prosím, vážený pane, výraz mojej najhlbšej úcty. Za vládu Bulharska --------------------------------------------------